L-Għaqda Pensjonanti fi ħdan il-General Workers' Union (GWU) ħabbret li l-pensjonanti se jkunu esklużi mill-miżata ta' €5 introdotta mill-bank. L-għaqda stqarret li wara li ltaqgħet mal-HSBC, saru diversi reviżjonijiet favur il-pensjonanti. Fost il-punti li ġew maqbula kien hemm dak li mhu se jkun hemm l-ebda tariffa fuq il-pensjonijiet depożitati. Dan ifisser li dawk il-pensjonanti li joqogħdu f'residenza u se jiddepożitaw il-kumplament tal-pensjoni wara li jinqatgħalhom persentaġġ minnha, mhux se jeħlu l-multa ta' €5 fix-xahar. Il-pensjoni tar-romol u l-benefiċċji tad-diżabbiltà se jkunu esklużi, kif ukoll diversi benefiċċji bħal tad-diżabbiltà, tal-mard, kif ukoll benefiċċji tal-qgħad li jiġu depożitati. Skont l-Għaqda Pensjonanti, dan ifisser li anke min għandu pensjoni ta' inqas min €1,230 fi tliet xhur mhux se jeħel il-€5 multa fix-xahar. Dawk li jieħdu benefiċċji tax-xogħol, ikun kemm ikun l-ammont, mhux se jeħlu l-multa. L-Għaqda Pensjonanti wiegħdet li hi se tkompli tkun il-wens u d-difiża tal-anzjani u tal-pensjonanti Maltin u Għawdxin. Fil-fatt bħalissa għaddejja b'diskussjonijiet simili mal-BOV. Il-miżata se tibda tapplika minn Mejju li ġej. Aktar tagħrif L-HSBC se jdaħħal il-miżata ta' €5 minn Mejju li ġej Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603757d567bed_rand.td-a-rec-img{text-align:left}.td_uid_3_603757d567bed_rand.td-a-rec-img img{margin:0 auto 0 0}